	Utgreiing skulestruktur i Øystre Slidre
	
	Djubdeintervju




Intervjumal for tillitsvalde

Deltakarar: Hovudtillitsvald Utdanningsforbundet, tillitsvald Utdanningsforbundet Rogne skule, Lidar skule og Øystre Slidre ungdomsskule, hovudtillitsvald Fagforbundet. 

Intervjuarar: Tonje Bakken og Kjersti Hedalen

Tid og stad: Tingvang 2.6.26

Innleiing:
Takk for at de har teke dykk tid til å delta i dette djubdeintervjuet. Kommunen er no i gang med ei brei utgreiing av framtidig skulestruktur, og målet vårt er å sikre eit trygt og godt opplæringstilbod med best moglege forutsetningar for læring for alle elevar – både i dag og i åra som kjem. For å få eit best mogleg kunnskapsgrunnlag treng vi å forstå erfaringar, behov og perspektiv frå dei som kjenner skulen best.
Intervjuet er lagt opp som ei open samtale, og vi er opptekne av å høyre dykkar eigne refleksjonar og vurderingar. Det finst ingen riktige eller gale svar – det viktigaste er at de deler det som er viktig for dykk.
Alt de seier vil bli behandla konfidensielt. Vi kjem ikkje til å knyte uttalar til enkeltpersonar i den vidare rapporteringa, men lage ei oppsummering frå gruppa på kvart enkelt spørsmål. Det de bidreg med vil inngå som ein del av det samla kunnskapsgrunnlaget som skal hjelpe oss å ta gode og gjennomtenkte val.
Før vi startar: Har du nokre spørsmål til prosessen eller til korleis intervjuet blir gjennomført?


Spørsmål:

	
	Spørsmål
	Notatar

	A. Dagens situasjon og kjerneoppdraget

	1
	Korleis vil de beskrive kvaliteten på opplæringa i dag – kva fungerer best, og kvar er potensialet størst?
	Fagleg opplæringa fungerer veldig bra. Elevane blir sett og har jamn og god fagleg framgang. I ei lita klasse er det lett å sjå kvar enkelt elev. Små klasser er ikkje det same som ei lita skule. Små skuler uansett om det er 100 eller 250 elevar. 
Innanfor det sosiale feltet: det kan bli litt smalt. Få klasser med f. eks få gutar eller få jenter. Det treng ikkje vera eit problem, men det kan være færre å leike med, kan ikkje ha det same mangfaldet å velje i.
Tamt med klasser med få elevar. Alt under 15 elevar i klassa er lite. 
Potensialet er i elevgrunnlaget og lærarressursar. 
Det krevs godt utdanna og samansett gruppe for å ivareta elevane på ei skule. Vi er litt små for å vera konkurransedyktige.
Fin uteplass, men trangbudd inne.
Ungdomsskulen har god lærarstab og har lang god erfaring. Her personale med erfaring på ulike diagnoser. Utfordingar: elevar har ulik fagkompetanse og sosial kompetanse i ryggsekken når dei kjem. Dette merkast i kor fleksibel opplæring vi kan gi ut i frå ressursar som er tilgjengeleg.
Det sosiale: det er ungdommar, og har litt andre behov enn barneskuleelevane. Uteområdet blir veldig bra no. Dei spelar fotball og står og pratar saman. Det sosiale er ikkje den største utfordringa på ungdomsskulen. Det er det faglege som er den største utfordringa. Mange elevar kan oppleve at dei ikkje klarer å halde tritt med det faglege og da ikkje opplever meistring. Det bør det bli mindre av på ungdomsskulen. Potensialet ligg både hjå elevane og vaksne. 
Har tolærar i basisfaga. Kan vera manko på grupperom. Fordrar fleksibilitet for å bruke dei romma vi har. 
Kommunikasjonen mellom ungdomsskulelærarane og barneskulelærarane er ikkje like god. Den skulle gjerne vore betre for å kjenne til kvarandre sine forventningar til nivå. 
Ei oppleving av at vi driv med sein innsats i staden for tidleg innsats. Der har vi ein del å gå på. Sårbarheten ved ei lita klasse: det faglege er bra i små klasser fordi du får betre tid til kvar elev. Eit levande elevmiljø er minimum 15 elevar. 
Spennet på fagleg og sosial fungering er der uansett om du har 10 elevar eller 20 elevar i klassa. I større klasse er eg meir avhengig av å ha støtte av fagarbeider eller anna lærar.  Ressursane må ikkje bli mindre sjølv om det blir større klasser.

	 2
	Kva kjenneteiknar eit godt læringsmiljø hos dykk, og kva hindringar møter de?
	Læringspar er viktig for å bygge eit godt læringsmiljø. Viktig at elevane ikkje er usikre på kvarandre. Læringspar er uavhengig at skulestorleik.
Hindringar: dynamikken i elevgruppa. Elevgrupper med historikk kan skape utfordringar fordi det er vanskeleg å snu dynamikken. Må starte tidleg med dette arbeidet. Dette startar i barnehagen.
Skape vi-følelsen, læringsglede og trivsel. Læraren har ansvaret for å skape godt læringsmiljø. God leik er eit middel til få til gode læringsmiljø. Dei som strevar med å kome inn i leik, fell ut sosialt lengre opp i alder. 

	 3
	Kva rammefaktorar (tid til samarbeid, lokalar, gruppestorleik, spesialpedagogiske ressursar) påverkar praksisen mest?
	 Tid, timeplan, får ikkje samarbeidd på grunn av timeplanen og arbeidstida di må passe dei som skal samarbeide. Hender vi samarbeider ved å bruke Teams. Tidsaspektet er viktig: er stressa på tid. 
Individuell tilpassa opplæring kreve rom. Enkeltelevar krev mykje at romkapasiteten. Tek også mykje av ressursane vi har. 
Å kunne samkøyre ressursane er viktig. 

	B. Fagmiljø, kompetanse og rekruttering

	1
	Korleis vurderer de breidde og djupne i fagmiljøet (kompetanse, erfaringsdeling, rettleiing)?
	God kompetanse, nokon i startfasen og nokon er godt drevne. Gode på å hjelpe kvarandre. 
Har ikkje kompetanse i rettleiing. 
Konkurransedyktig i rekruttering: har vore krevjande å få kvalifiserte lærarar. Har mange studentar. Har ein del som har gått ufaglærde. Det set preg på ein del. Ulikt syn på kva som er viktig både fagleg og anna. Færre i kollegiet å drøfte med. Også med dei som har få fag. I barneskulen er det viktig å kunne undervise i fleire fag. 

	 2
	Korleis er situasjonen for rekruttering og stabilitet (vikariat, turnover, nøkkelkompetanse som ITO/IKT)?
	 Bra no på sjukefråvær. I starten var det veldig stabilt på ØSUS, no har det endra seg med større utskifting. Det får ikkje lagt seg ein like god fagstruktur. No er det meir sårbart fordi det endrar seg. Det kan bli ein i kollegiet som skal dra det faglege i eitt fag. Håpar det danner seg ei meir stabil lærargruppe. 
Vikar: nyttar interne vikarar på ØSUS. 
Lidar: mykje skifter. Blir prega av Beitostølen. At nokon kjem og jobbar for eitt eller to år. Gjengs over: god stabilitet i grunnbemanninga. Mange har jobba over mange år. Ustabilitet med tilflyttere. Står alltid i ein usikkeheit om kor lenge tilsette blir. Sjukemeldingar  og ufaglærde vikarar. Rekruttering er viktig. Ikkje alltid lyse ut etter fin natur, men at vi er konkurransedyktige. 

	 3
	Kva kompetanse treng vi meir av dei neste 10 åra, og korleis kan strukturen støtte dette?
	 Lettare å nytte lærarkompetanse i større team. Da blir du sterkare og dei tilsette kan brukast på det dei er spesielt gode på. Sterkare i møte med forventningar utanfrå. Kompetanse på ulike elevbehov er viktig. 
Tilsette som har god kompetanse på enkelte diagnoser. 
Sikre at vi har nok kompetanse i basisfaga.  lettare å rekruttere å vera ny når det er fleire på trinnet. Lærarutdannings i dag er smal, og den er tilpassa store skuler og ikkje små skuler. 
Mange lærarar underviser i fag dei ikkje har kompetanse i. Vi treng fleire med rett fagkompetanse. 

	C. Organisering, ressursbruk og bemanning

	1
	Korleis fungerer timeplan, ressursfordeling og bemanning i praksis (inkl. SFO/assistentressursar)?
	 Når nokon er sjuke blir tilsette flytta på. I oppstarten av året fungerer det fint. Ved sjukdom mistar vi kontinuiteten. Prøver å la det gå minst mogleg ut over klassar der det er ekstra behov. På papiret fungerer det bra. På grunn av sjukdom, eigenmeldingar og permisjonar blir dette endra. I praksis kan det stå at det er tre ressursar inne i klassen, og kan i realiteten bli ein. Tilsette planlegg ikkje at alle ressursane er i klassen fordi det ofte blir endringar. 
Timeplanteknisk: lite tid å disponere for lærarar på barneskulane. 

Særskild språkopplæring: få som skal ha det. Får ikkje dekt opp med timane i norskfaget. Er kanskje da ute i matematikkfaget, og er med klassa nokon timar i norskfaget. 
Ved at dei hadde vore fleire kunne dei ha vore ute og hatt særskild språkopplæring når det er norsk. Ser også at dei som har ekstra opplæringsbehov: kunne dette vore ei gruppe, slik dei har på Lidar i dag?

	 2
	Korleis opplever de samspelet mellom spesialundervisning, tilpassa opplæring og ordinær undervisning?
	På Lidar er det basisgruppe for dei som treng heilt andre rammer. 
ØSUS: samarbeider lettare, men ikkje optimalt. Ansvaret for ITO blir gjeve til tolæraren. 
Kan også organisere i eigne spespedteam som kan samarbeide om korleis planane skal utformast og gjennomfører kartleggingane. Det er ulikt korleis ein kan organisere det.  
ITO-ansvaret er verna på barneskulane. Kontaktlærar og den som har ansvaret for ITO samarbeider om opplegget. 


	D. Fysisk læringsmiljø og bygg

	 2
	Kva endringar i areal/romstruktur/uteområde ville gitt størst læringseffekt og/eller betre arbeidsmiljø?
	 


	E. Psykososialt og organisatorisk arbeidsmiljø (HMS)

	1
	Korleis er belastning, tidspress og høve til pausar/restitusjon gjennom veka?
	 Tidspress i løpet av veka. Det er meir og meir inspeksjon for å bidra til eit godt læringsmiljø. Ofte drøftingar kor mykje vi skal vera ute. Vore oppe kva vi har rett på av pauser. Opplever tidsklemme i løpet av dagen. Lite rom til å gjere seg klar til neste oppgåve. 
Stort press med halvårsvurderingar, elevsamtalar osv. Tidspresset er større i barneskulen enn ungdomsskulen. Mindre undervisning på ungdomsskulen.  Har ikkje like mykje inspeksjon på ungdomsskulen. 

	 2
	Kva støtte får de frå leiing og kollegaer ved krevjande situasjonar (klasseleiing, enkeltelevar, foreldresamarbeid)?
	 God støtte på skulane. Lett å støtte seg på kollegane. Bruker team. Rektorane blir med på meir kompelkse møter.

	 3
	Kva HMS‑utfordringar bør prioriterast først – og kva fungerer allereie godt?
	 Luft og lyd.
Mykje dårleg luft i klasseromma. Har klasserom utan vindauge. Barneskulane er bygd med seks klasserom. Det er eitt klasserom for lite. Det er ikkje lydisolert. Lettvegger mellom romma.
HMS: får dei hjelpemidla vi har behov for. 
Det psykoemosjonelle belastningen over tid: Kjem av for eksempel utagerande åtferd. Tilsette kan gå å vera redde. Belastning å ikkje vite kva som kan skje mellom elevar og mellom elevar og tilsette. Opplever bedriftshelsetenesta som fjern. Kunne ha nytta dei noko meir?

	G. Reiseveg, turnus og logistikk

	1
	Korleis påverkar reise mellom avdelingar/skular, vakt- og tilsynsordningar og møtestruktur kvardagen?
	Reiser tek tid. Reiser ikkje mykje mellom skulene. Spesielt for dei som har delt stilling. Kvar barneskule sit på si eiga øy. Hadde vore bra å hatt eit forum saman. 
Kunne hospitert mellom kvarandre. Dette må i dag timeplanleggast og tilrettleleggast for.
Det er lettare å sjå samanhengen i eit fag når det hadde vore ei stor skule. 
Vi hadde scora på at skulen hadde vore meir einheitleg. Unngå konkurranseaspektet med to skular.  Stå utad som ein einskap vil styrke oss. 
Begge barneskulane må reise for å gjennomføre svømming.

	H. Endring av skulestruktur – risiko og moglegheiter

	1
	Kva faglege og arbeidsmiljømessige gevinstar ser de ved samanslåingar/endringar (større fagmiljø, spesialrom, fleksibilitet)?
	 
Større fagmiljø, meir konkurransedyktige, bruke kompetansa vår betre, lettare å samarbeide.

	 2
	Kva risikoar ser de (klasse-/gruppenstorleik, relasjonar, reiseveg, fragmentering av miljø)?
	 De tek tid å samle kulturane. 
Må leggast ein god plan og ha klare rammer. 

Fare at det ikkje blir byte i gruppa. Fare for stordriftsfordeler, at det blir kutta i ressursar og lokalsamfunnet. 

	 3
	Kva avbøtande tiltak må vere på plass (kompetanseplan, bemanning lokalt, arealtilpassing, rettleiing, tid til implementering)?
	 Bruke tida godt, lage ein god kultur dersom det blir ei storskule. Sikre gode overgangar og gode fagmiljø. Ikkje ha hastverk.

	 4
	Kva suksesskriterium vil de peike på for at ei endring faktisk gir betre kvalitet?
	 Tid og lærarane må få vera med i ein byggekomite. 

	K. Avsluttande prioriteringar

	1
	Kva tre prioriteringar vil de løfte fram som mest kritiske for kvalitet og arbeidsmiljø?
	 Ressursar
Tid 
Kompetanse

	 2
	Kva er det viktigaste leiinga/kommunen må ta med seg frå personalet og tillitsvalde?
	 Ha oss med i prosessen. Ikkje ta beslutningar over oss. Involver oss, ikkje gløym oss. Sikre opplæringstilbodet.  Viktig at vi ligg over minstenormen. 

	 3
	Er det noko vi ikkje har spurt om, som burde vore med?
	Kor viktig ei skule er i samfunnet. For eit lokalsamfunn er det viktig å ha ei skule. Bygda vil tape ein del. Skula er til for elevane. Så må ein sjå på dette i ein typografisk samanheng. Fokus på korleis dette kan styrke eit sentrum i kommunen? Det er ei lita skule sjølv om vi samlar oss til ei skule. Som kommune vil vi tene på det, Rogne  og Lidar vil tape på det. 




Avslutning:
Takk for at de har delt erfaringane og perspektiva dykkar. Det de har bidrege med er svært verdifullt for arbeidet vårt med å vurdera framtidig skulestruktur. Innspela vil bli behandla konfidensielt og inngår som ein del av det samla kunnskapsgrunnlaget, utan kopling til namn eller enkeltpersonar.
Før vi rundar av, vil eg gjerne spørje om det er noko de kjenner vi ikkje har vore innom, eller noko de ønskjer å utdjupe før vi avsluttar.
Dersom de i etterkant kjem på fleire tankar eller innspel, er de velkommen til å ta kontakt. Vi set stor pris på at de har bidrege i denne prosessen.
Takk igjen for at de tok dykk tid.


	
	
	



